《喜雨上使君》
宋代·程公许

塞垣昏昏缠杀气，春阳叹旰怪如燬。
老蛟熟睡呼不起，暴尪鞭巫徒为耳。
云将族兮俄披靡，飞廉之怒谁或使，
绵州刺史亦劳止，寝不遑安食不旨。
沥胆濡毫肝作纸，对章夜诉天咫。
电帜簸红雷虺虺，一筛时有恨丝委。
旬浃频占垤封蚁，半领先流膏活千里。
瓦沟佳声密飘洒，箫韶九奏未堪拟。
焦卷一朝生意，梦鱼之占立可俟。
中原格斗何时已，军储急须问庚癸。
肃肤駸几及髓，国肪所寄将奚恃。
腐儒流浪半环水，月蠹太仓三斛米。
干时无策颡有泚，况忍懒书酣寐。
知元道州汉良吏，可无歌为志喜。
北风涨尘目易眯，安得天河一湔洗。
丰年高廪万亿秭，重见周道平如砥。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。